CELEX: 32014D0702(01)
Language: sk
Date: 2014-06-30 00:00:00
Title: Vykonávacie rozhodnutie Komisie z 30. júna 2014 o financovaní pracovného programu na rok 2014 týkajúceho sa odbornej prípravy v oblasti bezpečnosti potravín a krmív, zdravia zvierat, dobrých podmienok zvierat a zdravia rastlín v rámci programu „Lepšia odborná príprava pre bezpečnejšie potraviny“

2.7.2014   
            
            
               SK
            
            
               Úradný vestník Európskej únie
            
            
               C 205/4
            
         VYKONÁVACIE ROZHODNUTIE KOMISIE
   z 30. júna 2014
   o financovaní pracovného programu na rok 2014 týkajúceho sa odbornej prípravy v oblasti bezpečnosti potravín a krmív, zdravia zvierat, dobrých podmienok zvierat a zdravia rastlín v rámci programu „Lepšia odborná príprava pre bezpečnejšie potraviny“
   (2014/C 205/04)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 966/2012 (1), najmä na jeho článok 84,
   so zreteľom na nariadenie Rady (EHS) 1268/2012 (2), a najmä na jeho článok 94,
   so zreteľom na nariadenie Rady (ES) 58/2003 (3), a najmä na jeho článok 12 ods. 3,
   so zreteľom na smernicu Rady 2000/29/ES (4), a najmä na jej článok 2 ods. 1 písm. i),
   so zreteľom na nariadenie Európskeho parlamentu a Rady (ES) č. 882/2004 (5), a najmä na jeho článok 66 ods. 1 písm. b) a c),
   keďže:
   
               (1)
            
            
               V nariadení (ES) č. 882/2004 sa stanovujú všeobecné pravidlá uskutočňovania úradných kontrol na overenie dodržiavania pravidiel zameraných najmä na predchádzanie rizikám, ktoré hrozia ľuďom a zvieratám, odstraňovanie týchto rizík alebo ich znižovanie na prijateľnú úroveň, zaručenie korektných praktík v obchode s krmivami a potravinami a ochranu záujmov spotrebiteľov. V článku 51 uvedeného nariadenia sa stanovuje, že Komisia môže organizovať kurzy odbornej prípravy pre pracovníkov príslušných orgánov členských štátov zodpovedných za úradné kontroly uvedené v danom nariadení, ktoré môžu byť otvorené pre účastníkov z tretích krajín, najmä z rozvojových krajín. Tieto kurzy môžu zahŕňať najmä odbornú prípravu v oblasti krmivového a potravinového práva Európskej únie a predpisov o zdraví zvierat a o dobrých podmienkach zvierat.
            
         
               (2)
            
            
               V článku 2 ods. 1 písm. i) smernice 2000/29/ES sa ustanovuje právny základ na organizovanie kurzov v oblasti zdravia rastlín.
            
         
               (3)
            
            
               V záujme dosiahnutia cieľov stanovených v nariadení (ES) č. 882/2004 Komisia zriadila v roku 2006 program „Lepšia odborná príprava pre bezpečnejšie potraviny“. V oznámení Komisie „Lepšia odborná príprava pre bezpečnejšie potraviny“ (6) z 20. septembra 2006 sa skúmajú možnosti budúcej organizácie odbornej prípravy.
            
         
               (4)
            
            
               S cieľom zabezpečiť vykonávanie programu „Lepšia odborná príprava pre bezpečnejšie potraviny“ v členských štátoch je potrebné prijať rozhodnutie o financovaní a pracovný program týkajúci sa odbornej prípravy v oblasti bezpečnosti potravín a krmív, zdravia zvierat, dobrých podmienok zvierat a zdravia rastlín na rok 2014. Delegovaným nariadením (EÚ) č. 1268/2012 sa ustanovujú podrobné pravidlá týkajúce sa rozhodnutí o financovaní.
            
         
               (5)
            
            
               Vykonávacím rozhodnutím Komisie 2013/770/EÚ (7) sa zriaďuje „Výkonná agentúra pre spotrebiteľov, zdravie a potraviny“ (ďalej len „agentúra“). Týmto rozhodnutím sa na agentúru delegujú určité úlohy spojené s riadením a vykonávaním programu, ktoré sa týkajú opatrení v rámci odbornej prípravy v oblasti bezpečnosti potravín uskutočňovaných podľa nariadenia (ES) č. 882/2004 a smernice 2000/29/ES. Agentúre by sa preto mal v roku 2014 poskytnúť finančný príspevok Únie na financovanie prevádzkových nákladov aktivít týkajúcich sa programu „Lepšia odborná príprava pre bezpečnejšie potraviny“.
            
         
               (6)
            
            
               Na účely uplatňovania tohto rozhodnutia je vhodné vymedziť pojem „podstatná zmena“ v zmysle článku 94 ods. 4 delegovaného nariadenia (EÚ) č. 1268/2012.
            
         
               (7)
            
            
               Týmto rozhodnutím by sa mala povoliť platba úrokov z omeškania na základe článku 92 nariadenia (EÚ, Euratom) č. 966/2012 a článku 111 ods. 4 delegovaného nariadenia (EÚ) č. 1268/2012,
            
         ROZHODLA TAKTO:
   Článok 1
   Týmto sa prijíma pracovný program na vykonávanie programu „Lepšia odborná príprava pre bezpečnejšie potraviny“ na rok 2014 uvedený v prílohe. Toto rozhodnutie predstavuje rozhodnutie o financovaní v zmysle článku 84 nariadenia (EÚ, Euratom) č. 966/2012.
   Článok 2
   1.   Maximálna výška príspevku na vykonávanie pracovného programu na rok 2014 sa stanovuje na 16 170 000 EUR a má sa financovať z nasledujúcich položiek všeobecného rozpočtu Európskej únie na rok 2014:
   
               a)
            
            
               rozpočtový riadok 17 04 03: 15 000 000 EUR;
            
         
               b)
            
            
               rozpočtový riadok 17 01 06 03: 1 170 000 EUR.
            
         2.   Suma stanovená v odseku 1 písm. b) sa vyplatí Výkonnej agentúre pre spotrebiteľov, zdravie a potraviny a predstavuje finančný príspevok z operačného rozpočtu.
   3.   Z rozpočtových prostriedkov uvedených v bode 1 písm. a) sa môžu hradiť aj úroky z omeškania.
   Článok 3
   Nakumulované zmeny pridelených rozpočtových prostriedkov na špecifické opatrenia neprekračujúce 20 % maximálnej výšky príspevku podľa článku 2 ods. 1 tohto rozhodnutia sa nepovažujú za podstatné v zmysle článku 94 ods. 4 delegovaného nariadenia (EÚ, Euratom) č. 1268/2012 v prípadoch, keď tieto zmeny významne neovplyvňujú povahu opatrení a cieľ pracovného programu.
   Zodpovedný povoľujúci úradník môže prijať takéto zmeny v súlade so zásadou riadneho finančného hospodárenia a zásadou proporcionality.
   
      V Bruseli 30. júna 2014
      
         
            Za Komisiu
         
         Tonio BORG
         
            člen Komisie
         
      
   
   
      (1)  Nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (Ú. v. EÚ L 298, 26.10.2012, s. 1).
   
      (2)  Delegované nariadenie Komisie (EÚ) č. 1268/2012 z 29. októbra 2012 o pravidlách uplatňovania nariadenia Európskeho parlamentu a Rady (EÚ, Euratom) č. 966/2012 o rozpočtových pravidlách, ktoré sa vzťahujú na všeobecný rozpočet Únie (Ú. v. EÚ L 362, 31.12.2012, s. 1).
   
      (3)  Nariadenie Rady (ES) č. 58/2003 z 19. decembra 2002, ktoré stanovuje štatút výkonných orgánov, ktorým majú byť zverené niektoré úlohy v rámci riadenia programov Spoločenstva (Ú. v. ES L 11, 16.1.2003, s. 1).
   
      (4)  Smernica Rady 2000/29/ES z 8. mája 2000 o ochranných opatreniach proti zavlečeniu organizmov škodlivých pre rastliny alebo rastlinné produkty do Spoločenstva a proti ich rozšíreniu v rámci Spoločenstva (Ú. v. ES L 169, 10.7.2000, s. 1).
   
      (5)  Nariadenie Európskeho parlamentu a Rady (ES) č. 882/2004 z 29. apríla 2004 o úradných kontrolách uskutočňovaných s cieľom zabezpečiť overenie dodržiavania potravinového a krmivového práva a predpisov o zdraví zvierat a o starostlivosti o zvieratá (Ú. v. EÚ L 165, 30.4.2004, s. 1).
   
      (6)  KOM(2006) 519 v konečnom znení z 20. septembra 2006.
   
      (7)  Vykonávacie rozhodnutie Komisie 2013/770/EÚ zo 17. decembra 2013, ktorým sa zriaďuje Výkonná agentúra pre spotrebiteľov, zdravie a potraviny a zrušuje rozhodnutie 2004/858/ES (Ú. v. EÚ L 341, 18.12.2013, s. 69).
   
      PRÍLOHA
      Pracovný program na rok 2014 týkajúci sa odbornej prípravy v oblasti bezpečnosti potravín a krmív, zdravia zvierat, dobrých podmienok zvierat a zdravia rastlín v rámci programu „Lepšia odborná príprava pre bezpečnejšie potraviny“
      1.1.   Úvod
      
      Na základe cieľov stanovených v nariadení (ES) č. 882/2004 a smernici 2000/29/ES tento pracovný program obsahuje opatrenia, ktoré sa majú financovať, a rozdelenie rozpočtu a hlavné opatrenia na rok 2014 sú takéto:
      
                  
                              1.2.
                           
                           
                              Verejné obstarávanie (vykonané priamym centralizovaným hospodárením): externé zmluvy na vykonávanie programu odbornej prípravy a iné učebné nástroje
                           
                        
               
                  15 000 000 EUR
               
            
                  
                              1.3.
                           
                           
                              Ostatné opatrenia: Finančný príspevok z operačného rozpočtu pre Výkonnú agentúru pre spotrebiteľov, zdravie a potraviny
                           
                        
               
                  1 170 000 EUR
               
            
                  
                     SPOLU
                  
               
               
                  
                     16 170 000 EUR
                  
               
            1.2.   Obstarávanie: externá zmluva na vykonávanie programu odbornej prípravy a iné učebné nástroje
      
      Celkové rozpočtové prostriedky vyhradené na verejné zákazky v roku 2014 dosahujú výšku 15 000 000 EUR.
      PRÁVNY ZÁKLAD
      Nariadenie (ES) č. 882/2004, článok 51 a článok 66 ods. 1 písm. b) a c)
      Smernica 2000/29/ES, článok 2 ods. 1 písm. i)
      ROZPOČTOVÝ RIADOK
      Rozpočtový riadok: 17 04 03
      ORIENTAČNÝ POČET A DRUH PLÁNOVANÝCH ZÁKAZIEK
      V prípade každej z uvedených technických otázok sa podpíše jedna alebo viac priamych alebo rámcových zmlúv o poskytovaní služieb. Odhaduje sa, že sa podpíše približne 12 až 14 priamych zmlúv o poskytovaní služieb a 1 až 3 osobitných zmlúv o poskytovaní služieb. Externí dodávatelia sa zapoja najmä do organizačných a logistických aspektov činností v oblasti odbornej prípravy.
      PREDMET PLÁNOVANÝCH ZÁKAZIEK (AK JE MOŽNÉ HO UVIESŤ)
      V roku 2014 sa opatrenie odbornej prípravy bude týkať týchto tém:
      
                  Činnosti
               
               
                  Suma v EUR
               
            
                  Vedľajšie živočíšne produkty
               
               
                  875 000
               
            
                  Krmivové právo
               
               
                  990 000
               
            
                  Kontrola kontaminantov
               
               
                  990 000
               
            
                  Kontroly v hraničných inšpekčných staniciach
               
               
                  850 000
               
            
                  Kontroly potravín neživočíšneho pôvodu pri dovoze
               
               
                  920 000
               
            
                  TRACES (sanitárne a fytosanitárne aspekty)
               
               
                  645 000
               
            
                  Kontrola komerčného a nekomerčného premiestňovania psov a mačiek
               
               
                  625 000
               
            
                  Mikrobiologické kritériá pre potraviny
               
               
                  725 000
               
            
                  Prešetrovanie ohnísk nákaz pochádzajúcich z potravín
               
               
                  1 450 000
               
            
                  Dobré podmienky zvierat
               
               
                  1 310 000
               
            
                  Informácie o potravinách a ich zložení
               
               
                  1 450 000
               
            
                  Testovanie potravín
               
               
                  1 200 000
               
            
                  Kontroly zdravia rastlín
               
               
                  1 150 000
               
            
                  Zoonózy a antimikrobiálna rezistencia
               
               
                  370 000
               
            
                  Materiály určené na styk s potravinami
               
               
                  240 000
               
            
                  Kontrola zariadení na aplikáciu pesticídov
               
               
                  310 000
               
            
                  Veterinárny a fytosanitárny rámec EÚ
               
               
                  375 000
               
            
                  Iné otázky a konferencie týkajúce sa zdravia zvierat a dobrých podmienok zvierat, zdravia rastlín a bezpečnosti potravín, štúdie, podpora a iné nástroje učenia a hodnotenia
               
               
                  525 000
               
            
                  
                     SPOLU
                  
               
               
                  
                     15 000 000
                  
               
            VYKONÁVANIE
      Sumu vo výške 14 885 000 EUR [financovanie opatrení v oblasti bezpečnosti potravín podľa nariadenia (ES) č. 882/2004 a smernice 2000/29/ES] bude riadiť a vykonávať Výkonná agentúra pre spotrebiteľov, zdravie a potraviny (rozhodnutie Komisie 2013/770/EÚ). Zostávajúcich 115 000 EUR Komisia použije na podporu elektronického vzdelávania.
      ORIENTAČNÝ ČASOVÝ RÁMEC PRE ZAČATIE VEREJNÉHO OBSTARÁVANIA
      Približne v období od júna do septembra s cieľom podpísať zmluvy počas roka 2014.
      ORIENTAČNÁ SUMA VÝZVY NA PREDLOŽENIE PONÚK
      15 000 000 EUR
      1.3.   Ostatné opatrenia: Finančný príspevok z operačného rozpočtu pre Výkonnú agentúru pre spotrebiteľov, zdravie a potraviny
      
      PRÁVNY ZÁKLAD
      Nariadenie Rady (ES) 58/2003, najmä článok 12 ods. 3
      ROZPOČTOVÝ RIADOK
      Rozpočtový riadok: 17 01 06 03
      SUMA
      1 170 000 EUR
      OPIS A CIEĽ VYKONÁVACIEHO OPATRENIA
      Rozpočtovými prostriedkami z rozpočtového riadku 17 01 06 03 sa financuje finančný príspevok z operačného rozpočtu na prevádzku agentúry pre spotrebiteľov, zdravie a potraviny na rok 2014, pokiaľ ide o časť týkajúcu sa programu „Lepšia odborná príprava pre bezpečnejšie potraviny“. Podľa článku 12 ods. 3 nariadenia (ES) č. 58/2003 sa má finančný príspevok z operačného rozpočtu čerpať z finančných prostriedkov na programy Spoločenstva riadené agentúrou.